Tropiese sikloon saai verwoesting in Samoa | Nuus24
Wellington – Die tropiese sikloon Evan het Donderdag in Samoa se hoofstad, Apia, verwoesting gesaai met winde van tot 160 km/h, het die media in Nieu–Seeland gesê.Die sikloon het bome ontwortel, vloede veroorsaak en elektrisiteitskabels beskadig.Nick Hurley, ‘n Nieu-Seelandse diplomaat in Apia, het gesê die volle skade van die sikloon is nog nie bekend nie omdat amptenare nog nie die skade kon assesseer nie.“Van wat ek gehoor en gesien het, het dit definitief ‘n groot impak gemaak,” het Hurley aan Radio New Zealand gesê.Hy het bygevoeg dat daar op die oomblik nie elektrisiteit in Apia is nie. Sowat 36 000 mense woon in die stad.Geen sterftes is tot dusver gerapporteer nie.“Baie mense het ook nie water nie.”Rampbestuurpersoneel het mense wat in laagliggende gebiede bly, vroeër gevra om na hoër gebiede te beweeg. Verskeie vakansieoorde is ook ontruim.– Volg Nuus24 op Twitter - Sapa-DPA
Lees meer oor: samoa | siklone | rampe VOLGENDE OP NUUS24X